બુધવારે કચ્છનું કંડલા એરપોર્ટ 42.9 ડિગ્રી સાથે રાજ્યનું સૌથી ગરમ સ્થળ રહ્યું. 42.3 ડિગ્રી તાપમાન સાથે કંડલા પોર્ટ બીજા ક્રમે સૌથી ગરમ રહ્યું. બુધવારે અમદાવાદીઓએ પણ સૂરજના આકરા તાપનો સામનો કર્યો. અમદાવાદનું તાપમાન 41 ડિગ્રી નોંધાયું જે સામાન્ય તાપમાનથી 1.2 ડિગ્રી વધારે હતું. શહેરનું લઘુત્તમ તાપમાન 25.1 ડિગ્રી રહ્યું જે સામાન્ય કરતાં 1.1 ડિગ્રી વધારે હતું. શહેરમાં ભેજનું પ્રમાણ 39%-17% રહ્યું હતું.